**Լյուկ Անտուան Մոնտանիե** (ֆր.՝ Luc Antoine Montagnier, օգոստոսի 18, 1932(1932-08-18)[…], Շաբրի, Ֆրանսիա - փետրվարի 8, 2022(2022-02-08)[…], Նյոյի սյուր Սեն, Ֆրանսիա), ֆրանսիացի վիրուսաբան, Պատվո լեգեոնի շքանշանի ասպետ, բժշկության և ֆիզիոլոգիայի բնագավառում 2008 թվականի Նոբելյան մրցանակի դափնեկիր, որը նա ստացել է Հարալդ Ցուր Հաուզենի և Ֆրանսուազա Բարե-Սինուսիի հետ համատեղ։ 1983 թվականին Բարե-Սինուսիի հետ բացահայտել է ռետրովիրուս՝ մարդու իմունային անբավարարության վիրուս (ՄԻԱՎ), որն էլ մարդու օրգանիզմում զարգացնում է ՄԻԱՎ։ Սկսած 2000-ական թվականներից՝ մշակել է մի շարք հասկացություններ, որոնք բնորոշվում են որպես կեղծ գիտություն։

Ֆրանսիայի գիտությունների ակադեմիայի անդամ է։

Կենսագրություն
--------------

Լյուկ Մոնտանիեն ծնվել է Տուր քաղաքի մոտ տեղակայված Շարբի քաղաքում հաշվապահի ընտանիքում։ Նրա հայրը գիտության ջատագով էր և հանգստայան օրերին գիտափորձերով էր զբաղվում սեփական տան նկուղում։

Մոնտանիեն սովորել է Շատելերոյի քոլեջում, իսկ 1953 թվականին ավարտել է Պուատիեի համալսարանը՝ ստանալով բնական գիտությունների բակալավրի աստիճան։ Հետայդու՝ երկու տարի անց, նա ավարտում է Փարիզի համալսարանի մագիստրատուրան։ Ապա որպես ասիստենտ աշխատում է Սորբոնի համալսարանի գիտությունների ֆակուլտետում և դասավանդում էր ֆիզիոլոգիայի ամբիոնում, ուր և 1960 թվականին պաշտպանում է իր դիսերտացիան։ Նույն թվականին էլ դիրք է ստանում Գիտական հետազոտությունների ազգային կենտրոնում ("CNRS"), բայց նախընտրում է մեկնել Մեծ Բրիտանիա և անցնել գիտական պրակտիկա․ այնտեղ աշխատում է երեք և կես տարի Կարշոլտոնում (անգլ.՝ Carshalton)։

Սանդերսի (F. K. Sanders) հետ միասին Մոնտանիեն ուսումնասիրեց վիրուսային ՌՆԹն և պարզեց, որ միաշղթա ՌՆԹ-ի վերարտադրություն արդյունքում կարող է առաջանալ երկշղթա ՌՆԹ։ Սա անհրաժեշտ քայլ է հետագա հակադարձ տրանսկրիպցիայի և ԴՆԹի վերաձևավորման համար, ինչն էլ թույլ է տալիս վիրուսին ներկառուցվել հյուրընկալող բջիջի գենային նյութի մեջ։ Սա ժամանակի վիրուսաբանության կարևոր հայտնագործությունն էր։

1963-1965 թվականներին Մոնտանիեն աշխատել է վիրուսաբանության ինստիտուտում Գլազգոյում (Շոտլանդիա) Յան Մաքֆերսոնում, որտեղ 1964 թվականին հայտնաբերել է, որ ագարը՝ կարմիր ջրիմուռներիցի գելանման քաղվածքը, հրաշալի հիմք է քաղցկեղի բջիջների մշակման համար։ Այս տեխնիկան դարձել է օնկոգենների և բջջային վերափոխման ուսումնասիրությունների դասական մեթոդ։

1965-1972 թվականներին Մոնտանիեն եղել է ռադիումի ինստիտուտի (այժմ՝ Կյուրիի ինստիտուտ) լաբորատորիայի տնօրեն։ 1972 թվականին հիմնադրել և դարձել է Պաստերի ինստիտուտի վիրուսային ուռուցքաբանության բաժնի տնօրեն։ Մոնտանիեի հիմնական գիտական ուղղությունը ռետրովիրուսների ուսումնասիրությունն էր՝ որպես քաղցկեղի զարգացման հավանական պատճառ։ Ռետրովիրուսները, որոնք պարունակում են իրենց գենետիկական տեղեկատվությունը ՌՆԹ-ի տեսքով, պարունակում են հակադարձ տրանսկրիպտազ ֆերմենտ, որը սինթեզում է ԴՆԹ-ն ՌՆԹ-ից։ Սա թույլ է տալիս վիրուսին ներկառուցվել հյուրընկալող բջիջում, բայց սեփական վերարտադրության համար վիրուսը առաջացնում է հյուրընկալող բջիջ տարածում՝ առաջացնելով չարորակ ուռուցք։ Բացի այդ, Մոնտանիեն Էդվարդ դե Մեյերի և Ժակլին դե Մեյերի հետ համատեղ առանձնացրել է ինտերֆերոնի սուրհանդակային ՌՆԹ, որն օրգանիզմի առաջին հակավիրուսային պատնեշն է։ Հետագայում դա թույլ տվեց թեքել ինտերֆերոնների գեները և ստանալ դրանք բավարար քանակությամբ՝ դրանք ուսումնասիրելու համար։

1983 թվականին Մոնտանիեն և գործընկերները հրապարակեցին մի աշխատանք, որը նկարագրում էր նոր վիրուսը, որը կոչվում էր LAV («լիմֆադենոպաթիայի հետ կապված վիրուս»), որը հետագայում կոչվում էր HIV (ՄԻԱՎ)։ Մարդու իմունային անբավարարության վիրուսի հայտնաբերման համար Մոնտանիեն և նրա գործընկեր Ֆ. Բարե-Սինուսին 2008 թվականին ստացել են Նոբելյան մրցանակ ֆիզիոլոգիայի և բժշկության ոլորտում։ Այնուամենայնիվ, այս մրցանակը տարաձայնություններ առաջացրեց գիտական համայնքում, քանի որ ֆրանսիական խմբի հետ միաժամանակ և անկախ նրանից, վիրուսը հայտնաբերվել է ամերիկացի Ռոբերտ Գալլոյի կողմից.

1990 թվականին Լ. Մոնտանիեն դարձել է Ֆրանսիայի գիտությունների ակադեմիայի թղթակից անդամ, իսկ 1996 թվականին՝ անդամ։

### Գործունեությունը թոշակի անցնելուց հետո

2000-ական թվականներին Մոնտանիեն տարվել է կեղծ գիտություն հասկացությամբ «ջրի հիշողություն» մասին։ Զարգացնելով Բենվենիստի գաղափարը՝ Մոնտանիեն առաջ քաշեց այն գաղափարը, որ ԴՆԹ-ն արձակում է ցածր հաճախականության էլեկտրամագնիսական ալիքներ, որոնք փոփոխում են ջուրի կառուցվածքը, և այդ ջուրը գենետիկ տեղեկատվությունը փոխանցում է այլ օրգանիզմների․ վերջինս դա ապացուցելու նպատակով ուսումնասիրություններ է կատարել։ Նա հավատարիմ մնաց այն գաղափարին, որ ԴՆԹ-ի հոմեոպաթիկ նոսրացումները նույնպես էլեկտրամագնիսական ալիքներ են արձակում և ցանկանում էր դրանք օգտագործել քրոնիկ հիվանդությունների ախտորոշման համար։

Մոնտանիեն նաև քարոզել է ՁԻԱՀի բուժման հակագիտական մեթոդները բիոհավելումներով և հակաօքսիդանտներով։

2000-ականների վերջին Մոնտանիեն թոշակի անցավ և մեկնեց Չինաստանում հետազոտելու «ԴՆԹ ճառագայթումը», որտեղ նրան տրամադրվեց համապատասխան ֆինանսավորում։ 2009 թվականին Մոնտանիեն հայտարարեց «քվանտային տպագրության»(քվանտային տելեպորտացիա) միջոցով «ԴՆԹ-ի վերարտադրման» մեխանիզմի բացահայտման մասին։ Գիտական հասարակությունը թերահավատորեն վերաբերվեց այդ հայտարարությանը և պահանջեցին իբրև ապացույց ներկայացնել հետազոտության բոլոր տվյալները, քանի որ հոդվածում՝ doi:10.1007/s12539-009-0036-7 այն նկարագրված է ընդհանուր գծերով։ Ստանալով բացասական պատասխան՝ որոշ գիտնականներ Մոնտենիեին մեղադրեցին շառլատանության մեջ։

2010 թվականին Մոնտենիեն հայտարարեց, որ գտել է աուտիզմի առաջացման պատճառը։ Ըստ նրա՝ դա ջրի մոլեկուլի հիշողության մեջ պահպանված ճառագայթումն է, որ փոխանցվում է։ Այս բեկումնային գիտական հայտնագործության համար վերջինս դրամաշնորհի արժանացավ (ARI)։

Նրա այս հայտարարությունն առաջացրել է մասնագետների վրդովմունքը։ Փորձագետները մտավախություն են հայտնել, որ Նոբելյան դափնեկրի բարձր կարգավիճակը կուրացնում է ներդրողներին, ինչը կհանգեցնի գիտության այլընտրանքային մեթոդների ուսումնասիրության համար միջոցների անիմաստ վատնելուն։

2012 թվականի մայիսին Մոնտանիեն մասնակցել է հակապատվաստանյութերի համագումարին, որից հետո 35 Նոբելյան դափնեկիրներ դեմ են արտահայտվել Մոնտանիեի՝ Կամերունի ՁԻԱՀ-ի դեմ պայքարի Աֆրիկյան կենտրոնի (անգլ.՝ Chantal Biya International Reference Centre) ղեկավարմանը, քանի որ վրդովված էին վերջինիս՝ հակապատվաստումային շարժումների և կեղծ գիտական գաղափարների աջակցությունից։ Մոնտանիեն կենտրոնի ղեկավարի պաշտոնը ստանձնեց 2012 թվականի մարտին և շուտով հետազոտական պլանին որպես «առանցքային նախագիծ» ավելացրեց էլեկտրամագնիսական ալիքներով ՄԻԱՎ-ի հայտնաբերման իր թեման՝ շրջանցելով կենտրոնի գիտական խորհուրդը, որը լուծարվեց վերակազմավորման ժամանակ և չվերաստեղծվեց։ 2014 թվականին Մոնտանիեն կազմակերպել է ջրի հիշողության կողմնակիցների, հոմեոպաթների և այլ կեղծ գիտական հասկացությունների կողմնակիցների սեմինար ՅՈՒՆԵՍԿՕ-ի շենքում, որտեղ գտնվում է ՁԻԱՀ-ի հետազոտությունների և պայքարի համաշխարհային հիմնադրամի (անգլ.՝ World Foundation for AIDS Research and Prevention) ղեկավարի գրասենյակը։ Ամերիկացի բլոգեր Էնդի Լյուիսը Մոնտանիեին մեղադրել է իր իսկ գաղափարներով տարված լինելու, իսկ ՅՈՒՆԵՍԿՕ-ին՝ կեղծ գիտություններին աջակցելու մեջ, հասարակական հնչեղության արդյունքում ՅՈՒՆԵՍԿՕ-ի ներկայացուցիչը հրապարակավ հրաժարվել է կեղծ գիտնականների հավաքույթից՝ բացատրելով, որ այն կազմակերպել են Մոնտանիեն և նրա հիմնադրամը, այլ ոչ թե ՅՈՒՆԵՍԿՕ-ն։

2020 թվականի ապրիլին Մոնտանիեն հայտարարեց, որ կորոնավիրուս SARS-CoV-2-ը արհեստական ծագում ունի։

Խոշոր գիտնականները քննադատել են Մոնտանիեին՝ հակապատվաստումային գաղափարները պաշտպանելու և գիտական դիրքերից հեռանալու համար։ Նա հակադարձեց իր հասցեին հնչեցրած մեղադրանքներին՝ քննադատությունն անվանելով «անձնական հարձակումներ», «սուտ» և «ստոր արշավ»։

Մոնտանիեի որոշ հակագիտական պնդումներ.

* ջուրը պահպանում է պաթոգենների «հիշողությունը», որոնք այլևս չկան իր մեջ,
* ԴՆԹ-ի հատվածները ճառագայթում են էլեկտրամագնիսական ալիքներ, որոնց միջոցով կարող են ախտորոշվել հիվանդություններ,
* հակաօքսիդանտներն ու սննդային հավելումներն ակտիվացնում են իմունիտետը, ինչն էլ կարող է օգնել մարդկան պայքարելու ՁԻԱՀ-ի դեմ։

Պարգևներ
--------

* 1973-CNRS արծաթե մեդալ
* 1986-Կլինիկական բժշկական հետազոտությունների ոլորտում Լասկե-Դեբեյկի մրցանակ
* 1986-Եվրոպական գիտական Կյորբեր մրցանակ
* 1986-Շեելեյի մրցանակ
* 1986-Լուի-Ժանտեի մրցանակ բժշկության ոլորտում
* 1987-Գայդների միջազգային պարգև
* 1988-Ճապոնիայի մրցանակ
* 1990-Կարլ Լանդշտայների հուշամրցանակ
* 1993-Բժշկության ոլորտում Ֆեյսալ թագավորի անվան միջազգային մրցանակ
* 1993, 2008-SEP մեծ ոսկե մեդալ
* 1994-Հեյնիկեն բժշկական մրցանակ
* 1997-Ալբերտ Լասկերի մրցանակ բժշկական հիմնավոր հետազոտությունների համար
* 2000-Տեխնիկական և գիտական հետազոտությունների Աստուրիայի արքայադստեր մրցանակ
* 2008-Նոբելյան մրցանակ ֆիզիոլոգիայի կամ բժշկության ոլորտում

Ծանոթագրություններ
------------------

1. 1 2
2. 1 2  Բրոքհաուզի հանրագիտարան (գերմ.) / Hrsg.: Bibliographisches Institut & F. A. Brockhaus, Wissen Media Verlag
3. 1 2  Store norske leksikon(նորվ.) — 1978. — ISSN 2464-1480
4. 1 2
5. 1 2
6. 1 2 3 4  Fichier des personnes décédées
7. 1 2  Le professeur Luc Montagnier est mort (ֆր.) / D. Alfon — 2022. — ed. size: 139959 — ISSN 0335-1793; 1766-0556; 2262-4767
8. 1 2  *Cousin M.* Le professeur Luc Montagnier, prix Nobel de médecine, est décédé (ֆր.) — Schibsted, 2022. — ISSN 1632-1022
9. 1 2  Luc Montagnier, codécouvreur du virus du sida et Prix Nobel de médecine en 2008, est mort (ֆր.) / J. Fenoglio — Paris: Société éditrice du Monde, 2022. — ISSN 0395-2037; 1284-1250; 2262-4694
10. 1 2  Le professeur Luc Montagnier est mort (ֆր.) — 2022.
11. ↑
12. ↑
13. ↑
14. ↑
15. ↑
16. ↑
17. ↑
18. 1 2 3 4 5 6  Չեխիայի ազգային գրադարանի կատալոգ
19. ↑
20. ↑
21. ↑
22. ↑
23. ↑
24. ↑
25. ↑
26. 1 2 3
27. ↑
28. ↑  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
29. ↑
30. 1 2 3 4 5 6
31. ↑
32. ↑
33. ↑
34. ↑  The Nobel Prize in Physiology or Medicine 2008 — nobelprize.org.
35. ↑  The Nobel Prize amounts — nobelprize.org.
36. ↑
37. ↑
38. ↑
39. ↑
40. 1 2 3 4 5 6
41. ↑
42. ↑
43. 1 2
44. 1 2 3
45. ↑  "Во Франции умер нобелевский лауреат Люк Монтанье, открывший ВИЧ". Արխիվացված է the original 2022 թ․ փետրվարի 10-ին. Retrieved 2022 թ․ փետրվարի 10. `{{cite web}}`: Unknown parameter `|deadlink=` ignored (`|url-status=` suggested) (help)
46. 1 2  Luc Montagnier : 
[фр.] : [арх. 28 Հոկտեմբերի 2020] // Académie des sciences.
47. ↑  Вирусы недоверия» // Российская газета. — 2008. — № 212 (4769) (9 Հոկտեմբերի).
48. 1 2 3  *Butler, D.* Trial draws fire : Nobel laureate to test link between autism and infection. : 
[անգլ.] // Nature : журн. — 2010. — Vol. 468, no. 7325 (9 December). — P. 743. — doi:10.1038/468743a. — PubMed.
49. 1 2  *Подорванюк, Н.* Почему научное сообщество бывает чересчур жестким // Газета.Ru. — 2011. — 19 հունվարի.
50. 1 2  *Coghlan, A.* Scorn over claim of teleported DNA : 
[անգլ.] // New Scientist : журн. — 2011. — 12 January.
51. 1 2 3  *Butler, D.* Nobel fight over African HIV centre : 
[անգլ.] // Nature : журн. — 2012. — Vol. 486, no. 7403 (19 June). — P. 301—302. — doi:10.1038/486301a. — PubMed.
52. ↑  ЮНЕСКО обвинили в поддержке псевдонауки нобелевского лауреата Archived 2021-10-26 at the Wayback Machine. Lenta.ru, 24 сентября 2014.
53. ↑  Нобелевский лауреат заявил об искусственном происхождении коронавируса Archived 2020-04-18 at the Wayback Machine. // ՌԻԱ Նովոստի, 17.04.2020.

Արտաքին հղումներ
----------------

* Биография
* The discovery of the AIDS virus in 1983.
* PROFILE: Luc Montagnier, Francoise Barre-Sinoussi — AIDS pioneers
* Нобелевскую премию по физиологии и медицине получили немец и двое французов: за открытие вирусов, вызывающих рак и ВИЧ
* Electromagnetic signals are produced by aqueous nanostructures derived from bacterial DNA sequences (Фонд Монтанье)
* Информация на Нобелевском сайте(անգլ.)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database |
|  |
| Բառարաններ և հանրագիտարաններ | Բրիտանիկա · Բրոքհաուս · Մեծ կատալոնական · Մեծ նորվեգական · Notable Names Database · Treccani · Universalis |
|  |
| 

|  Չափորոշչային վերահսկողություն |
| --- |
|  |
| BNE: XX845510 · BNF: 12051097x · CiNii: DA01167690 · GND: 114955921 · ICCU: LO1V028112 · ISNI: 0000000121409591 · LCCN: n87884566 · NDL: 00450351 · NKC: jn19992000730 · NTA: 117587583 · NUKAT: n2016141553 · PTBNP: 147572 · LIBRIS: 315197 · SUDOC: 028736311 · VIAF: 79050791 · WorldCat VIAF: 79050791 |

 |

 |